סמהורודוק

סמהורודוק (באוקראינית וברוסית: Самгородок, ברוסית נהגה: "סמגורודוק") היא עיירה במחוז ויניצה שבאוקראינה, בה התקיימה עד השואה קהילה יהודית גדולה.

תולדות היישוב
העיירה נזכרת לראשונה בתחילת המאה ה-17, וסבלה ממאבקי כוחות בין הפולנים והקוזקים. בסוף המאה ה-17 נכבשה העיירה בידי הטורקים.

בחלוקת פולין השנייה בשנת 1793 נכללה העיירה בתחום האימפריה הרוסית.

יהודי סמהורודוק
בין מלחמות העולם נמנו בעיירה כ-1,300 יהודים, כשליש מתושביה. במרץ 1919 נערך בעיירה פוגרום, בו נרצחו 4 משפחות יהודיות.

ב-22 ביולי 1941, במהלך מבצע ברברוסה, נכבשה העיירה בידי הגרמנים, ואלו הטילו על יהודיה גזירות שונות, ובהן חובת ענידת סרט זרוע, חובת ביצוע עבודות כפייה וחובת תשלום סכומי כופר.

במאי 1942 רוכזו יהודי העיירה בגטו שהוקם בה. ב-4 ביוני 1942 נרצחו כ-500 מיהודי הגטו בבור ירי בסמוך לעיירה. כ-50 בעלי מלאכה שעברו סלקציה נשלחו לעיר קוזיאטין, וגורלם היה כגורל יתר יהודי המקום.

קישורים חיצוניים

 
 

בורות ירי בשואה
גטאות באוקראינה
מחוז ויניצה: יישובים
קהילות יהודיות באוקראינה
יישובים שהוקמו ב-1602